钦定古今图书集成/明伦汇编/闺媛典/第315卷 > 皇清四十八 > 李滋妻房氏
## 钦定古今图书集成/明伦汇编/闺媛典/第315卷 > 皇清四十八 > 李滋妻房氏

按《淮安府志》：“房氏，生员李滋妻。年十七适滋，十九生子杰。甫三月夫亡，氏哀恸不食，翁姑劝抚弱子，氏乃告天地泣曰：‘此子存亡，身与共之。苦节四十馀年，教子杰补邑廪生。翁先没，姑老，值岁饥，氏甘藜藿，勉力供甘旨不乏。姑性严，氏曲顺，不致姑怒。姑丧，弃田产以资殡殓。学使旌之’。”